دونیا اهالیسینین عمومی ریفاه گؤستریجیسی ۲۰۱۶-جی ایلین اورتالاریندان ۲۰۱۷-جی ایلین اورتالارینا قدر دؤنمده ۶،۴% آرتیب و ۲۸۰ تریلیون دوللارا چاتیب.
آخار. آذ خبر وئریر کی، بو بارهده اینفورماسییا ایسوچرهنین «کردیت سویس» بانکینین ایللیک حساباتیندا یئر آلیب. حساباتا اساساً، آرتیم تمپی سون ۵ ایلده ماکسیمال هده چاتیب. بئله کی، ریفاه گؤستریجیسینین آرتیمی اهالی سایینین آرتیمیندان داها سرعتلی اولوب.
بانک حاضردا دونیا ثروتینین یاریسینین ۱% شخصین الینده جمعلشدیینی بیلدیریب. ۲۰۰۸-جی ایلده الده ائدیلن رکورد گؤستریجیدن (۴۲،۵%) فرقلی اولاراق، حاضردا دونیا ثروتینین ۵۰،۱%-لیک حیصهسی محض بو شخصلره مخصوصدور.
سون ۱ ایل عرضینده دونیادا ۲،۳ میلیون یئنی میلیونچو قیده آلینیب. دونیاداکی عمومی میلیونچولارین سایی ایسه ۳۶ میلیون نفر اولوب.
بانک همچینین ۲۰۲۲-جی ایلده دونیا اهالیسینین ریفاه گؤستریجیسینین ۳۴۱ تریلیون دوللارا چاتاجاغینی بیان ائدیب. میلیونچولارین سایی دا ۲۰% آرتاراق ۴۴ میلیون نفر چاتاجاق. یوخسول اهالینین سایی ایسه ۴% آزالاجاق.
azb_Arab azb_Arab azb_Arab azb_Arab azb_Arab